Publication: Magyar Közlöny
Issue: MK-2001-68 (Year: 2001, Number: 68)
Era: 1990-2004
Section: 275/2000. (XII. 28.) Korm. rendelettel kihirdetett 1/2000.
Paragraph Index: 295

18. rovat: A SZÁLLÍTÓESZKÖZ RENDSZÁMA ÉS HONOSSÁGA INDULÁSKOR Meg kell adni annak a szállítóeszköznek (tehergépkocsi, hajó, vasúti vagon, repülőgép) a rendszámát vagy nevét, amelyre az árukat közvetlenül az indító vámhivatalnál való bemutatásukat követően berakják, majd az alrovatba a szállítóeszköz honosságát (vagy több szállítóeszköz esetén a vontató, tolató honosságát) az e rendelet 21. Mellékletének H) pontjában található országkódokat használva. Például különböző rendszámú vontató és félpótkocsi használata esetén írja be mind a vontató, mind a félpótkocsi rendszámát és a vontató honosságát. Amennyiben az árukat helyhez kötött szállító berendezéssel (például csővezetéken) szállítják, ezt a rovatot nem kell kitölteni! Amennyiben az árukat vasúton szállítják, akkor csak a lajstromjelet kell beírni.

Source: https://magyarkozlony.hu/hivatalos-lapok/1ca99b60e4b95fdbcf7a5416e7d95286f143daff/dokumentumok/412b2fede8b9263a9583b3563d566f3a4d9e23e7/letoltes